Despre o matrice analitică 

REZUMAT — Analiza muzicii secolului XX solicită metode adecvate, altele decât cele tradiționale. Este necesar 
a crea un sistem analitic de sinteză ce reunește criterii ale muzicologiei tradiționale, ale muzicologiei 
computaţionale, ale celei matematizate, ori mai nou analiza interpretării. Pentru dezvoltarea matricei analitice am 
pornit de la ideea că avem nevoie de o parte fixă, stabilă (asemeni unui schelet) ce se regăseşte în toate analizele, 
precum şi de o parte variabilă, adaptabilă. Morfologia muzicală poate fi gândită ca un prim nivel în care se 
inventariază parametrii materialului sonor. Sintaxa este nivelul superior de organizare a acestuia. Ca orice teorie, 
modalitatea de analiză propusă urmează a fi validată prin aplicarea ei practică. Am ales ca exemplu o miniatură 
pianistică din creaţia lui Anatol Vieru, Sfârleaza. Aceasta ne-a atras atenția în mod deosebit datorită forţei de 
sugestie a mișcării realizată cu mijloace simple şi a frumuseţii alcătuirii sale. Piesa se numără printre lucrările ce 
au pregătit terenul pentru conturarea stilului de maturitate şi a gândirii muzicale inovative, ce îl plasează pe Anatol 
Vieru printre compozitorii importanţi care au influenţat componistica secolului XX. Exemplul de analiză a fost 
ales anume pentru a folosi o bună parte din opțiunile de lucru disponibile şi a demonstra eficacitatea metodei. 
Matricele concepute atât pentru morfologie, cât şi pentru sintaxă asigură stabilitatea metodei, prin faptul că nu 
lasă în afara analizei nici un aspect important. Libertatea de mişcare în interiorul lor dă un aspect eclectic 
demersului, însă oferă, de cele mai multe ori, fiecăruia posibilitatea de a alege acel mod de lucru care-i este mai 
familiar. 

Cuvinte cheie: matrice analitică, analiză muzicală, parametri, Anatol Vieru. 


1 Introducere 


Analiza muzicală este un teritoriu vast şi în continuă schimbare, mergând în pas cu compoziția muzicală. 
Secolul XX ne oferă, probabil, cea mai mare diversitate de stiluri şi scriituri muzicale. Analiza acestor muzici 
solicită metode adecvate, altele decât cele tradiţionale utilizate pentru muzica tonal-funcțională, concepute de 
Heinrich Schenker, Hugo Riemann, Jan LaRue ori alții. Realizarea unei metode unice, bazată pe un singur set de 
criterii, este o aspirație nerealistă. Soluţia este de a crea un sistem de analiză de sinteză ce reunește criterii ale 
muzicologiei analitice tradiționale, ale muzicologiei computaţionale, ale celei matematizate, ori mai nou analiza 
interpretării. Doar reunite, ele pot acoperi toate aspectele unui opus muzical sau ale unui corpus de lucrări. În 
lucrarea de faţă supunem atenţiei o astfel de analiză multi-criteria. Metoda ce urmează a fi prezentată în continuare 
a fost dezvoltată inițial pentru analiza lucrărilor dedicate claviaturilor compuse de György Ligeti. Dar ea se poate 
adapta unei mari diversităţi de creaţii. În lucrarea de faţă vom exemplifica aplicarea ei pe o miniatură pianistică a 
compozitorului Anatol Vieru. 


2 Matricea analitică 


Pentru dezvoltarea matricei analitice am pornit de la ideea că avem nevoie de o parte fixă, stabilă (asemeni unui 
schelet) ce se regăseşte în toate analizele, precum şi de o parte variabilă adaptabilă fiecărui stil. Ne-a inspirat grila 
de analiză stilistică propusă de Jan LaRue — SHMRG (Sound, Harmony, Melody, Rhytm, Growth)! sau în varianta 
românească propusă de Valentina Sandu-Dediu SAMRE (Sonoritate, Armonie, Melodie, Ritm, Evoluție). Aceasta 
ne-a sugerat ideea de algoritmizare, dar ea are două dezavantaje: este concepută în sistemul de gândire teoretică 
americană diferită de cea europeană şi nu propune mijloacele tehnice de analiză. Mai apropiat de noi se situează 
Pierre Boulez, a cărui gândire muzicală vine din tradiţia europeană. În Penser la musique aujourd’hui (1963), 
autorul pledează pentru concepţia algoritmică şi, în plus, el defineşte parametrii cu rigoare matematică şi îi 

clasifică după modelul lingvistic. În altă ordine de idei, perspectiva structuralist-lingvistică ne-a sugerat ordonarea 
categoriilor pe două paliere: morfologic (analiza formelor flexionare), respectiv sintactic (punerea în relaţie a 
elementelor). 

Morfologia muzicală poate fi gândită ca un prim nivel în care se inventariază materialul sonor. Categoriile 
morfologice sunt următoarele: sistemele intonaționale; sistemele ritmice; sistemul dinamic; sistemele timbrale; 
sistemul temporal (metric). Sintaxa este nivelul superior de organizare a materialului sonor. Distingem patru 
categorii sintactice, ordonate în succesiunea de la simplu la complex: monodia (monofonia); armonia (omofonia); 
polifonia; heterofonia. Forma muzicală este consecința organizării sintactice a materialului sonor şi constituie o 
rezultantă, al treilea palier al analizei. În fiecare epocă stilistică, funcţionarea simbiotică a morfologiei și sintaxei 
a generat o tipologie specifică de forme muzicale. Secolul XX ne oferă o multitudine de combinaţii între diferite 
morfologii şi sintaxe. Acestea generează o diversitate de forme muzicale, de la cele clasice, cu arhitectură 
riguroasă, până la cele mai noi. 


2.1. Morfologia 


O compoziţie se situează, din perspectivă analitică, la intersecţia sistemelor de mai sus. În structurarea matricei 
analitice, pentru partea morfologică, am pornit de la cei patru parametri ai sunetului muzical (înălțime, durată, 
intensitate şi timbru). În viziunea lui Pierre Boulez, aceştia capătă funcții de organizare. Astfel, înălțimea și durata 
au rol de integrare, iar intensitatea şi timbrul au rol de coordonare. Am stabilit să utilizăm următoarele categorii 


parametrice: 
i. Materialul sonor 
ii. Melodia 
iii. Ritmul 
iv. Metrul 


v.  Tempoul 
vi. Dinamica 
vii. Timbrul 
Acestora li se pot alătura, facultativ (în funcţie de context): 
viii. Textura 
ix. Ostinato 
Primii cinci parametri sunt cuantificabili (derivați din notația înălțimii şi duratei, respectiv din valoarea 
metronomică), următorii nu se pot cuantifica. În funcție de caracteristicile lucrării se pot lua în considerare şi alți 
parametrii precum textura, clusterul ori ostinato-ul. 

i. „Termenul de material implică ideea de ceva preexistent gândirii creatoare şi organizatoare, şi pe care 
compozitorul trebuie să-l stăpânească păstrând o distanță față de el” (tr. n.). Afirmația este extrasă din definiția 
propusă de Michel Chion. Abordarea noastră porneşte de la această idee. Primul pas constă în depistarea 
sistemului intonațional utilizat de compozitor. Evidenţiem, după caz, caracterul tonal, modal diatonic sau 
cromatic, dodecafonic sau hiperoctaviant al scării ori scărilor muzicale utilizate. Evident, acest lucru este valabil 
pentru muzica scrisă cu notația clasică. Pentru muzica notată ce utilizează alte grafisme sau pentru muzica 
electronică această etapă se rezolvă cu mijloace computaționale. 

ii. Organizarea melodică se bazează, în general, pe celule, motive, teme, serii ce sunt supuse unor 
transformări. Pentru analiza acestora propunem următoarea clasificare a pattern-urilor: 

a) Pattern fix — reiterat 
— transpoziţie singulară 
— model şi secvenţe 
b) Pattern mobil non evolutiv — inversat 
— recurent 
— recurent şi inversat simultan 
c) Pattern mobil evolutiv — variaţie intervalică 
— variaţie ritmică 
— variaţie simultană intervalică şi ritmică 
— adăugire 
— eliziune 
— fragmentare 
Semnalăm prezenţa (sau absenţa) ornamentelor şi a rolului lor melodic. 


3 „Le terme de matériau implique l’idée de quelque chose qui prâexisterait à la pensée créatrice et organisatrice, et que le compositeur doit 
maîtriser tout en gardant ses distances avec lui.”, în: Bosseur, Vocabulaire de la musique contemporaine, 85. 

iii. Tipologia ritmică este foarte diversă şi, în general, se asociază cu scriitura melodică conform cutumelor 
stilistice ale epocii sau ale compozitorului. Distingem următoarele tipuri: 

a) Ritm proporțional 

b) Ritm asimetric 

c) Ritm irațional (diviziuni excepționale) 

d) Ritm cu valoare adăugată 

e) Ritmuri de proveniență folclorică (vezi aksak) 

f) Ritm non retrogradabil (palindrom ritmic) 

g) Ritm metric (încadrat în măsură) 

h) Ritm liber (independent de măsură) 

i) Ritm cronometric (pentru muzica electronică) 

j) Serii de durate 

k) Poliritmia 

Pentru seriile de durate, preluăm propunerea de clasificare a lui Pierre Boulez. El distinge trei categorii: 

- Serii fixe — conservă proporțiile prin multiplicare sau divizare (progresie geometrică) 
- Serii mobile non evolutive — modifică proporţiile prin adăugarea sau extragerea unei valori constante 
(progresie aritmetică) 
- Serii mobile evolutive — modifică proporţiile originalului printr-o valoare variabilă (funcție) 
iv. Alături de ritm, alt parametru de analizat este metrul. Folosim următoarea clasificare: 
a) Metru regulat 
b) Metru neregulat 
c) Polimetrie 
v. Tempoul este tot un parametru temporal. Păstrăm, şi în acest caz, propunerea de clasificare* a lui Pierre 
Boulez: 
a) Tempo fix — etalon fixat 
b) Tempo mobil 
1. dirijat; între etaloane fixate (accelerando, ritardando) sau, la limită, între etalon fixat şi etalon nefixat 
2.  nedirijat; etalon variabil — câmp cronometric delimitat 
— câmp cronometric nedelimitat 

vi. Dinamica este, alături de timbru, un parametru calitativ, subiectiv şi relativ neexistând o unitate de 
măsură specifică. Distingem două categorii: 

a) Dinamica punctuală — referitoare la nuanţe 
b) Dinamica liniară — schimbările intensității 

vii. Ultimul parametru de pe palierul morfologic este timbrul. Acesta a devenit important ca element de 
limbaj muzical abia în secolul XX. În aceeaşi perioadă el s-a îmbogăţit, pe de o parte, prin dezvoltarea tehnicii 
instrumentale (moduri de atac sau emisie a sunetului) şi, pe de alta, prin includerea în muzică a sunetului produs 
ori prelucrat electronic şi a altor sunete ambientale şi din natură. Distingem: 

a) Timbru monocrom (un instrument sau o familie de instrumente) 
b) Timbru policrom (combinaţii de timbruri) 

Modificările timbrului au un rol important în frazare şi articularea formei. Modurile de atac, registrele, 
dublările, pedalizarea (la pian) şi altele rezultate din tehnica instrumentală pot fi depistate din partitură. Celelalte 
se lasă descoperite auditiv. Spectrograma poate, de asemenea, să evidențieze schimbările timbrale şi este de un 
real ajutor. 

Pe lângă parametrii prezentaţi mai sus, se pretează analizei încă următorii: 

viii. Textura s-a definit inițial relativ la micropolifonie, astăzi termenul se foloseşte cu un grad de 
generalitate mai mare. Clasificarea texturilor se face pe criterii de densitate după o axă verticală (relaţia între 
planurile sonore), respectiv după o axă orizontală (relaţia în interiorul unui plan sonor). Pe verticală putem deosebi 
următoarele tipuri: 

a)  Texturi compacte — sunetele aparținând tuturor planurilor sonore se suprapun într-un cluster cromatic 

b) Texturi poroase — sunetele formează un acord ce conţine şi intervale mai mari decât secunda 

c)  Texturi polarizare — planurile sonore se duc către extremele ambitusului instrumental. 

Pe direcţia orizontală, densitatea ne oferă informaţii despre continuitatea, respectiv discontinuitatea planului 
sonor. Dacă ne referim la fluxul sonor global, continuitatea acestuia poate rezulta din suprapunerea a mai multor 


planuri sonore discontinue. Amintim că Iannis Xenakis a definit şi cuantificat densitatea sonoră: 


numărul de evenimente sonore U E mi n P a 
+= - - . Numărul de evenimente sonore este numărul sunetelor emise într-un interval de 
unitatea de timp 


timp ales. Unitatea de timp este cronometrică (secunde, minute) pentru muzica electronică, dar poate fi adaptată 


+ Boulez, Penser la musique aujourd’hui, 54. 
5 Xenakis, Musiques formelles, 37. 

astfel încât unitatea de timp să fie metrică (o măsură sau un timp dintr-o măsură). Formula se dovedeşte utilă în 
numeroase cazuri. 

ix.  Ostinato-ul a fost definit de către Gioseffo Zarlino în anul 1558 (în Le istitutioni harmoniche). 
Conceptul a evoluat în timp, tehnica ostinării diversificându-se şi adaptându-se stilurilor muzicale din toate 
epocile. În L 'ostinato procédé musical universel, Laure Schnapper’ clasifică ostinato-urile în felul următor: 

a) Ostinato ritmic 

b) Ostinato melodico-ritmic 

c) Ostinato armonic 

d) Ostinato transformațional 

Pentru realizarea efectivă a analizei avem la dispoziție o multitudine de mijloace muzicologice, dar şi 
matematice sau informatice. Pentru vizualizarea materialului sonor şi a acordurilor, reprezentarea pe cercul 
cromatic este foarte utilă. În acelaşi mod, putem apela la reprezentarea în sistem de axe ortogonale (coordonate 
carteziene în plan) a melodiilor ori a ritmurilor. În acest caz, axa orizontală este axă temporală, iar cea verticală, 
este cea a înălțimii sunetelor. Vizualizarea şi analiza dinamicii, respectiv a timbrului se face cu ajutorul 
sonogramei şi a spectrogramei. Avem la dispoziţie aplicaţii precum Acousmographe, Audacity, Sonic Visualiser 
şi altele, fiecare cu avantajele şi dezavantajele proprii. 


2.2. Sintaxa 


Dacă în analiza morfologică am cercetat partitura la nivelul micro al detaliilor, sintaxa ne trimite la nivelul macro 
al muzicii. Aici ne interesează tipologia şi caracteristicile fiecărui tip prezent. De asemenea, integrăm rezultatele 
obţinute din analiza morfologică pentru a evidenția articulațiile structurale necesare determinării formei. Amintim 
cele patru mari clase de sintaxe (Ştefan Niculescu”): 

i.  Monodia (monofonia) — „distribuția orizontală de obiecte sonore” cu o generalizare a conţinutului, 
independent de epocă şi stil. 

ii. Armonia (omofonia) — distribuţia verticală a obiectelor sonore atașată sistemului sonor. Ea poate fi tonală, 
modală, policentrică, serială şi chiar spectrală. Ea este, după caz, funcţională sau doar inerentă scriiturii în alte 
sintaxe. 

iii. Polifonia — distribuţia „oblică” — punerea în relaţie a planurilor sonore simultane. 

iv. Heterofonia — caracterizată de alternanţa „nodurilor” și „ventrelor” după modelul unei corzi ce vibrează. 

Instrumentele de analiză sunt aceleaşi ca mai sus. Reprezentarea liniară pentru un plan sonor, reprezentarea 
circulară pentru acorduri. Pentru analiza polifoniei se poate folosi modelarea matematică cu ajutorul grupului 
ciclic de transformări geometrice (în funcție de complexitate). Sonograma şi spectrograma sunt utile în 
confirmarea (sau infirmarea) şi ierarhizarea articulaţiilor. 

Ajungem la ultimul palier al analizei prin stabilirea arhitecturii formei şi apartenenţei la un gen muzical. 
Evoluţia formală prezintă un grad mare de ambiguitate, de aceea are nevoie de repere clare. Acestea pot fi extrase 
din partitură, din reprezentarea grafică, din sonogramă, unde articulările formei se evidenţiază. 

Schema simplificată a metodei de lucru se prezintă astfel: (Figura 1) 


MORFOLOGIA 
MATERIALUL MELODIA RITMUL METRUL DINAMICA TIMBRUL TEXTURA OSTINATO 
SONOR 
SINTAXELE 
MONODIA OMOFONIA (ARMONIA) POLIFONIA HETEROFONIA 
FORMA 


Fig. 1. Schema simplificată a strategiei de analiză 


Exemple detaliate atât pentru morfologie, cât şi pentru sintaxă putem vedea mai jos (Figura 2a, respectiv 
Figura 2b). Se observă uşor că fiecare parametru este analizat independent. Săgeţile colorate diferit semnifică 
faptul că putem apela la modalităţi diferite de rezolvare. 


6 Schnapper, L 'ostinato, procédé musical universel, 233. 
7 Niculescu, „O teorie a sintaxei muzicale”. 

MOREOLOGIA 
MATERIALUL MELODIA RITMUL METRUL | DINAMICA | TIMBRUL TEXTURA OSTINATO 
SONOR şi TEMPO 
SCARA MUZICALĂ PATIERN TIPOLOGIE TIPOLOGIE | AMPLITUDINE | CLASIFICARE CLASIFICARE RITMIC 
TIPOLOGIA RITMICĂ METRICĂ DINAMICĂ TIMBRU DENSITATE VERTICALĂ 


ZS 


AMBITUS 


AN 


PREDOMINANȚĂ 
INTERVALICĂ 


A 


Ñ 
c| N 
CLASIFICARE 
EVOLUȚIE 


c| N 
CLASIFICARE 


FORMULE 
RITMICE 


LS 


RELAȚIA CU 
RITMUL 


Aa 


POLIMETRIE 


ZS 


TRANSFORMARE 
DINAMICĂ 


CLASIFICARE 
TEMPO 


K 

A X 

TRANSFORMĂRI 
TIMBRALE 


Pi N 
CLASIFICARE 
DENSITATE ORIZONTALĂ 


aR 


CRITERIUL DE 
CONJUNCŢIE/DISJUNCŢIE 


Z 


MELODICO-RITMIC 


Aa 


ARMONIC 


Z5 


POLIRITMIE 


N 


RAPORT COLOR/TALEA TRANSFORMAȚIONAL 
CONSONANŢĂ/DISONANŢĂ 
Fig. 2a. Schema morfologică 
SINTAXE 
MONODIA OMOFONIA/ARMONIA POLIFONIA HETEROFONIA 
pu N PS As AS 
TIPOLOGIE MELODICĂ TIPOLOGIA ACORDURILOR TIPOLOGIE POLIFONICĂ TIPOLOGIE HETEROFONICĂ 
T AN AN AM 
A ÎN X zi 
ARTICULAȚII TIPOLOGIE ARMONICĂ ARTICULAȚII ARTICULAȚII 


ZS 


ARTICULAȚII 


FORMA 


A 


TIPOLOGIE 


Fig. 2b. Schema analizei sintactice 


Ca orice teorie, modalitatea de analiză propusă urmează a fi validată prin aplicarea ei practică. Ea este 
perfectibilă şi se pretează algoritmizării, eventual poate sta la baza unui soft. 


3 Exemplu de analiză — Sfârleaza de Anatol Vieru 


Anatol Vieru este unul dintre compozitorii importanți ai generaţiei postbelice. Gândirea sa muzicală 
fundamentează şi, în acelaşi timp, se încadrează într-un neomodalism „artificial” (cum îl numeşte Irinel Anghel5). 
Datorită teoretizării acestui sistem de gândire în Cartea modurilor, Moreno Andreatta’ îl plasează pe Anatol Vieru 
în compania altor doi mari muzicieni: Milton Babbitt şi lannis Xenakis. Cei trei se regăsesc într-o zonă ce 
interferează cu gândirea matematică. 

Autorul îşi prezintă astfel ciclul de miniaturi: „Cele 20 de miniaturi Din lumea copiilor au fost compuse la 
Moscova în 1958 [Figura 3]. Locuiam cu soția şi fiica noastră într-o cameră; Lena abia împlinise vârsta de un an 
şi această muzică a fost o comandă a familiei; ciclul descrie jucăriile şi o zi din viaţa ei. Însă miniaturile sunt în 
acelaşi timp şi jucăriile modale ale compozitorului: ziua copilului, care începe cu piesa Dimineața şi se termină 
La porțile somnului, se desfăşoară în paralel cu o evoluţie a compozitorului. Părăsind modurile simetrice ale lui 
Messiaen, el abordează scări mai puţin obişnuite, rebarbative dar fecunde pentru operaţiunile modale; un demers 
care, peste ani, avea să-l conducă pe compozitor spre alte domenii.” 1° Nu este o situaţie singulară. Pentru numeroşi 
compozitori creația pianistică a constituit laboratorul în care au experimentat tehnici de compoziţie ori limbaje 
muzicale proprii. Din această perspectivă, toate cele 20 de piese merită analizate. 


8 Anghel, Orientări, direcţii, curente ale muzicii românești, 61. 
° Andreatta, Méthodes algebriques en musique et musicologie du XX" siècle. 
10 Vieru, Anatol Vieru despre muzica sa, 104. 

ANATOL VIERU 


SĂ a si 
zi ai E. 
adi ala 
A po 


DIN LUMEA COPIILOR 


20 miniaturi pentru plan 


H3 AETCKOH WH3HH LE MONDE DES ENFANTS 
20 Mamarop ss poprenano 20 ministures pour pisno solo 


Fig. 3. Anatol Vieru, Din lumea copiilor, pagina de titlu cu autograful compozitorului 


3.1. Sfârleaza — Analiza morfologică 


Gândirea muzicală a lui Anatol Vieru are, printre altele, doi piloni importanți: matematica şi modalismul. Dintre 
toate miniaturile ciclului Din lumea copiilor, Sfârleaza ne-a atras atenţia în mod deosebit datorită forţei de sugestie 
a mişcării realizată cu mijloace simple şi a frumuseţii alcătuirii sale. 

i. Pentru studierea materialului sonor apelăm la modalitatea dezvoltată de autor în Cartea modurilor, 
adică modelarea în subgrupuri ale grupului Za» înzestrat cu o lege de compoziție aditivă. Operaţiile aplicate 
submulţimilor sunt cele uzuale în teoria mulțimilor (reuniune U, intersecţie N , etc). Pentru reprezentarea grafică 
apelăm la cercul cromatic. La o primă privire, se pare că autorul foloseşte gama cromatică. Dar, la o analiză mai 
atentă distingem mai multe moduri defective, fiecare folosit într-o secțiune a piesei muzicale. 

Lucrarea debutează cu un mod A = (3, 4, 7, 8! ce este „negativul” acordului re — fa#(fa) — la. Aici există o 
ambiguitate ce se lămureşte abia în finalul piesei. Acordul încadrează modul dar este absent, ca şi cum ar fi 
decupat, un fel de colaj (Figura 4). Observăm o simetrie a celor două semitonuri ce încadrează terța mică. Acest 
mod apare doar în măsura 1. 


fat ` 
Fig. 4. Anatol Vieru, Sfărleaza, măsura 1, modul A 


În măsurile 2-24, urmează un alt mod B = 10, 1, 10, 11} (Figura 5). Acesta este un mod cromatic, un cluster 
compact de patru sunete partajate între planurile sonore în două feluri: 


1. si-do/ laț-reb în măsurile 2-16 
2.  do-reb/laf-si în măsurile 17-24 

fa H 
Fig. 5. Anatol Vieru, Sfârleaza, măsura 10, modul B 


Secţiunea cuprinsă între măsurile 25 şi 38 cuprinde un alt mod: C = {0, 1, 2, 5, 6, 9, 10, 11}. Acesta se obține 
din modul B prin adăugarea acordului major re-fa#-la și a celui minor re-fa-la (Figura 6). 


= y a 


PI FE PI 14 
ac... me nm 


Fig. 6. Anatol Vieru, Sfârleaza, măsurile 25-28, modul C 


Cele trei moduri interacționează într-un fel interesant. Astfel, A şi C sunt disjuncte (AN C = Ø, nu au nici un 
element comun), ele formează o partiție a lui Z2( A U C = Z122), iar B este submulțime a lui C, (BS C). Pentru 
toate există un ax de simetrie (în sens geometric) şi nu în sensul definit mai târziu de Vieru. El trece prin mijlocul 
semitonurilor si-do, respectiv fa-fa#. 

Între măsurile 39 şi 46 depistăm un polimodalism. Cele două planuri sonore sunt independente și avem 
D= 10, 1,2, 3, 4, 8}, respectiv E = (3, 7, 8, 9, 10, 11! (Figura 7). În ambele cazuri avem două axe-sunet re, sol 
(modul D), respectiv rez, la (modul E). 


Fig. 7. Anatol Vieru, Sfârleaza, măsura 39, modurile D şi E 


Cel din urmă pasaj ne dezvăluie acordul absent de la început. Acesta se impune pe durata a patru măsuri. I se 
adaugă un pattern sonor în care recunoaştem debutul piesei. 

Fig. 8. Anatol Vieru, Sfârleaza, măsurile 47-50, modul F 


ii. „Melodiile” ce iau ființă din aceste moduri sunt cromatice şi minimaliste. De la măsura 2 până la 
măsura 24 avem câte două planuri flotante, statice. Contrar aşteptărilor, rezultatul final nu este nicidecum 
monoton. Dinamizarea discursului este realizată prin trei modalităţi în cele trei subdiviziuni ale secţiunii: 

a) măsurile 2-9 — prin variaţia ritmică a pattern-ului mobil evolutiv 
b) măsurile 10-14 — apariţia intervalului armonic de cvartă dublu micșorată (de asemenea un pattern mobil 
evolutiv) suprapus unei formule fixe reiterată 
c) măsurile 17-24 — pattern-ul fix anterior se transformă într-un pattern mobil non evolutiv prin transpoziţia 
cu un semiton şi suprapus cu inversarea sa. 
Începând cu măsura 25 şi până la măsura 38 apar celule melodice, în care mișcarea creşte. Ambitusul se 
măreşte prin apariţia acordurilor şi a salturilor acestora. Secţiunea este un palindrom a cărui axă de simetrie se 
află la începutul măsurii 32 (Figura 9). 


. —.—— e se E = 
ZESPO TFE i aetta ame non: n sntasa îsgatapa: omemeaeai SaSu asa] 


a a e PIZ E nztreazi 
a: 


n : ELELE EEES 
Taah i “ 


Fig. 9. Anatol Vieru, Sfârleaza, măsurile 25-38 


În continuare, până la măsura 47, avem un pattern şi inversarea sa, cele două evoluează prin eliziunea 
progresivă a ultimului sunet şi apoi revenirea în recurenţă, tot progresiv, la forma iniţială. Şi aici avem un 
palindrom cu axa de simetrie înainte de ultima optime a măsurii 42 (Figura 10). 


S ma! 
Parr mE Ta 
rio m a aT ra | 


Fig. 10. Anatol Vieru, a, fär leaza, măsurile 39-46 


iii. Compozitorul experimentează și sub aspect ritmic. În fiecare din secțiunile ce se disting deja, prin scări 
muzicale şi melodii, creează iluzia unui şir de accelerări şi încetiniri. Astfel avem: 

a) ritm metric — măsurile 2-9 şi simetric măsurile 17-24 — accelerarea se realizează în măsură, dar cu 
schimbarea pulsaţiei de la optimi la triolete, apoi la şaisprezecimi grupate câte 4 şi scăzând la 3, respectiv 
la 2 (Figura 11); încetinirea parcurge acelaşi drum în sens invers. Între cele două segmente, compozitorul 
inserează un alt ritm nonretrogradabil. 

Allegro 


Pepene porenete 
Eporerezs: 
Pee feerenenehenene- 


Fig. 11. Anatol Vieru, Sfărleaza, măsurile 1-9 


b) ritm nonretrogradabil cu diminuare şi augmentare ritmică în progresie prin eliminarea, respectiv 
adăugarea unei şaisprezecimi în măsurile 10-16 (Figura 12), dar şi în măsurile 39-46 în legato-uri 
(Figura 10). 


== 
f Peter e ere rererere 


| ISS 


ua a e a, 


7 6 5 4 3 2 11111123 4 5 6 Z 
Fig. 12. Anatol Vieru, Sfârleaza, măsurile 10-16 


iv. În ceea ce priveşte metrul, Anatol Vieru aplică două tactici diferite în cele două jumătăți ale miniaturii: 

a) în măsurile 1-24, schimbă măsurile: 24 — 616 — 24 — 34— 24 — 616 — 74. Există şi aici o simetrie a succesiunii 
măsurilor, dar nu este riguroasă în ceea ce priveşte numărul de măsuri. 

b) începând cu măsura 25 şi până la final rămâne 24. 

v. Tempo-ul este fix — un Allegro fără nici o mobilitate. Iluzia de mişcare este realizată prin ritm cu ajutorul 
dinamicii uneori progresivă, alteori abruptă. Imaginea de mai jos reproduce sonograma piesei obţinută cu ajutorul 
soft-ului Audacity (Figura 13). Ea ne dezvăluie profilul dinamic al lucrării. Putem vedea punctele culminante 


locale şi, spre surprinderea noastră, nu ff din măsura 32 este apogeul lucrării, ci timpul al doilea din măsura 42. 


Fig. 13. Anatol Vieru, Sfărleaza, sonograma 


vi. Fiind vorba de o lucrare dedicată pianului, timbrul este monocrom. Însă nu este monoton. Atacurile pe 
legato-urile de lungimi variabile, împreună cu dinamica şi pedala creează o culoare sonoră vibrantă; se poate 
observa coincidenţa accentelor ritmice cu modificările spectrului sonor. Imaginea de mai jos este spectrograma 
obținută cu Sonic Visualiser (Figura 14). Densitatea mai mare de armonice superioare se suprapune punctelor 
culminante — verticalele mai înalte. Pe de altă parte, există în partea inferioară un strat compact ce dovedește 
prezenţa unei mase sonore uniforme, continue până la acordul din final. 


pe ati 
Fig. 14. Ar Anatol Vieru, Sfârleaza, spectrograma 


vii. Textura este compactă de la început până la măsura 38 chiar dacă cele două planuri sonore sunt disjuncte 
(nu au elemente comune). Mai departe ea devine poroasă. Discontinuităţile planului sonor inferior (al mâinii 
stângi) nu afectează continuitatea fluxului muzical. 

viii. Muzica, aparent statică, este construită pe un ostinato transformaţional. Găsim, pe segmente, ostinare 
melodică, dar și ritmică, pe alocuri transformări ale formulei ostinate. Toate se pot observa uşor în exemplele 
muzicale prezentate anterior. 

Am parcurs toţi paşii algoritmului de analiză a morfologiei miniaturii pianistice compuse de Anatol Vieru, 
respectând succesiunea parametrilor conform modelului teoretic. Aceasta ne asigură că nu am omis nici un 
parametru şi, pentru fiecare etapă, modalitatea de lucru s-a adaptat la partitură. 


3.2. Sfârleaza — Analiza sintactică 


Lucrarea este de dimensiuni reduse şi de aceea nu permite mari dezvoltări arhitecturale. Fiind compusă pentru 
pian, probabilitatea scriiturii monodice este (în general) aproape nulă şi ea este zero în cazul nostru. Rezultă că nu 
avem nimic de cercetat în această direcție. Armonia este, preponderent, inerentă suprapunerilor de planuri sonore. 
Excepţia este reprezentată de apariția acordurilor major şi minor, respectiv scriitura omofonă în secțiunea 
mediană. Articulările se fac prin schimbarea modurilor şi a conturului melodic. Lucrarea are un evident caracter 
polifonic dovedit de folosirea tehnicilor contrapunctice de inversare şi recurenţă. 

Forma poate fi interpretată ca fiind o formă tripartită simplă, specifică miniaturilor pianistice. Dar, la fel de 
bine poate fi interpretată ca o formă bipartită cu mică repriză. Ultima secţiune este o variaţie melodică a 
palindromului ritmic din prima secţiune. Optăm totuși pentru forma tripartită. Argumentul care înclină balanţa în 
favoarea acestei opțiuni este prezenţa a trei axe (verticale) de simetrie. Ele coincid cu punctele culminante şi sunt 
plasate în măsurile 13, 32 şi 42. Un alt argument este caracterul contrastant al secțiunii mediane omofone 
(măsurile 25-38) faţă de celelalte două polifonice, evident înrudite. Atât sonograma, cât şi spectrograma susțin 
această alegere. Structura piesei este prezentată în tabelul de mai jos (Tabelul 1). Pe lângă evidenţierea secțiunilor, 
am notat numeric palindromurile (1 = o şaisprezecime) şi tipologia lor: ritmică în prima secțiune, armonică în cea 
de-a doua şi polifonică în ultima. 


Măsura |1 2 25 39 47-50 
Secţiunea | Intro. A B Asia Coda 
Simetria 7-6-3-4-3-2-1-1-1-1-1-1-2-3-4-5-6-7 8-7-1-6-1-7-8 | 7-6-5-4-3-2-1-1-1-1-1-1-2-3-4-5-6-7 
Tipologie Ritmic Armonic Polifonic 


Tabelul 1. Anatol Vieru, Sfărleaza, structura 


Anatol Vieru îmbină rigoarea gândirii matematice (în egală măsură numerică şi geometrică) cu expresivitatea 
muzicală, în cazul de faţă evocând foarte sugestiv mişcarea de rotaţie a titirezului. Compozitorul alătură elemente 
contemporane de felul modurilor artificiale şi ritmurilor nonretrogradabile cu elemente din tradiția muzicii 
savante, precum măsura de două pătrimi şi acordul major. Sfârleaza (şi tot ciclul Din lumea copiilor) se numără 
printre lucrările ce au pregătit terenul pentru conturarea stilului de maturitate şi a gândirii muzicale inovative, ce 
îl plasează pe Anatol Vieru printre compozitorii importanți ce au influenţat componistica secolului XX. 


4 În loc de concluzii 


Materialul de faţă reprezintă un stadiu intermediar în dezvoltarea unei metode de analiză adaptată repertoriului 
muzical din secolul XX, dar şi tendinţelor actuale interdisciplinare. El răspunde unei nevoi personale dar, în acelaşi 
timp, didactice. Cunoaşterea şi integrarea rezultatelor la care au ajuns alți muzicologi împreună cu exploatarea 
metodei prezentate. Exemplul de analiză a fost ales anume pentru a folosi o bună parte din opțiunile de lucru 
disponibile şi a demonstra eficacitatea metodei. Matricele concepute, atât pentru morfologie, cât şi pentru sintaxă 
asigură stabilitatea metodei prin faptul că nu lasă în afara analizei nici un aspect important. Libertatea de mişcare 
în interiorul lor dă un aspect eclectic demersului, însă oferă, de cele mai multe ori, fiecăruia posibilitatea de a 
alege acel mod de lucru care-i este mai familiar ori se potriveşte mai bine muzicii de analizat. Până la urmă 
important este rezultatul final al analizei şi nu traseul pe care se realizează. Totuşi, uneori avem nevoie de o hartă 
pentru a ne orienta. Dacă metoda este aplicată de cel puţin un analist, atunci ea şi-a atins scopul. 


Bibliografie 


Andreatta, Moreno. Méthodes algebriques en musique et musicologie du XX" siècle: aspects théoriques, 
analytiques et compositionnels. Teză de doctorat. Paris: Ecole des hautes études en sciences sociales, 2003. 

Anghel, Irinel. Orientări, direcţii, curente ale muzicii româneşti din a doua jumătate a secolului XX. Bucureşti: 
Editura Eikon, 2018. 


Lucrări de muzicologie, vol. XXXVII, nr. 2 (2022) 
22 


Amalia Szucs-Blănaru 
Despre o matrice analitică 


Boulez, Pierre. Penser la musique aujourd’hui. Paris: Editions Gonthier, 2011. 

Bosseur, Jean-Y ves. Vocabulaire de la musique contemporaine. Paris: Editura Minerve, 1996. 

Niculescu, Ştefan. „O teorie a sintaxei muzicale”. Muzica, nr. 3 (1973): 10-16. 

Sandu-Dediu, Valentina. Studii de stilistică şi retorică muzicală. Bucureşti: Editura Universităţii de Muzică din 
Bucureşti, 1999. 

Schnapper, Laure. L 'ostinato, procédé musical universel. Paris: Edition Honoré Champion, 1998. 

Szucs-Blănaru, Amalia. György Ligeti. O privire în universul sonor sau matematici pe claviatură. Cluj-Napoca: 
Editura MediaMusica, 2018. 

Vieru, Anatol. Anatol Vieru despre muzica sa. Bucureşti: Editura Universităţii Naţionale de Muzică, 2006. 

Vieru, Anatol. Cartea modurilor. Bucureşti: Editura Muzicală, 1980. 

Vieru, Anatol. Din lumea copiilor. Bucureşti: Editura Muzicală, 1959. 

Xenakis, Iannis. Musiques formelles. Paris: Editions Richard-Masse, 1963. 


Lucrări de muzicologie, vol. XXXVII, nr. 2 (2022) 
23 


